Ritratt: Uffiċċju Alex Agius Saliba, MEP .td_uid_2_605c713b74ff8_rand.td-a-rec-img{text-align:left}.td_uid_2_605c713b74ff8_rand.td-a-rec-img img{margin:0 auto 0 0} Aktar kmieni din il-ġimgħa ppreżentajt ir-rapport tiegħi fil-Kumitat għall-Petizzjonijiet. Il-Kumitat għall-Petizzjonijiet għandu rwol importanti ta' protezzjoni, li bih jiżgura l-konformità tal-Unjoni Ewropea (UE) mas-CRPD fi ħdan it-tfassil tal-politika u l-azzjonijiet leġiżlattivi fil-livell tal-UE. Dan ir-rapport huwa f'waqtu meta tqis it-tnedija reċenti tal-istrateġija l-ġdida dwar id-diżabilità 2021 – 2030 maħruġa mill-Kummissjoni Ewropea. L-Istrateġija l-Ġdida tad-Diżabilità għandha l-għan li ttejjeb il-ħajja ta' persuni b'diżabilità fl-Ewropa mingħajr l-ebda ostaklu, filwaqt li tippromwovi l-inklużjoni soċjali u ekonomika, kif ukoll il-parteċipazzjoni ta' persuni b'diżabilità fis-soċjetà, ħielsa mid-diskriminazzjoni u b'rispett sħiħ tad-drittijiet tagħhom fuq bażi ugwali ma' oħrajn . Wieħed jinnota li l-irwol ta' Helena Dalli, il-Kummissarju tal-UE għall-Ugwaljanza, kien strumentali fit-twaqqif tal-Istrateġija l-ġdida għad-Drittijiet tal-Persuni b'Diżabilità 2021-2030. Dan ir-rapport qed jeżamina l-implimentazzjoni tal-Konvenzjoni tad-Drittijiet ta' persuni b'diżabilità fl-Istati Membri kollha tal-Unjoni Ewropea. Ir-rapport qed jiffoka fuq elementi ta' ugwaljanza sħiħa fl-aċċessibilità għax-xogħol, l-edukazzjoni, it-trasport u l-infrastruttura fid-dawl tal-petizzjonijiet li ġew sottomessi lill-Parlament Ewropew. Bħalissa m'hemm l-ebda rikonoxximent tal-istatus ta' diżabilità bejn l-Istati Membri fl-Unjoni Ewropea. Dan qed joħloq ostakli għal persuni b'diżabilità meta jiċċaqalqu minn Stat Membru għal ieħor għal xogħol, studji jew raġunijiet oħra. Huwa sostna li l-Karta Ewropea tad-Diżabilità hija strument importanti ħafna biex tgħin lill-persuni b'diżabilità jeżerċitaw id-dritt tagħhom għall-moviment ħieles f'Ewropa mingħajr ostakli, għalhekk, għandha tkun obbligatorja fl-Istati Membri kollha. Fir-rapport tiegħi niffoka wkoll fuq numru ta' ostakli li t-tfal b'diżabilità jiltaqgħu magħhom fis-settur tal-edukazzjoni. Huwa dritt fundamentali għal kull tifel u tifla, inklużi tfal b'diżabilità, li jkollhom opportunitajiet ta' edukazzjoni inklussiva. Tfal b'diżabilitajiet intellettwali, partikolarment tfal bid-down-syndrome, qed jiffaċċjaw bosta ostakli biex ikomplu javvanzaw fl-edukazzjoni tagħhom. Barra minn hekk, fl-2016 irċevejna numru ta' petizzjonijiet li talbu lill-Parlament Ewropew li jippermetti li titressaq petizzjoni fil-lingwi tas-sinjali nazzjonali kollha. Ir-rapport tiegħi jappella wkoll lis-servizzi rilevanti tal-Parlament biex ikomplu bl-isforzi tagħhom u jiffinalizzaw il-proġett fuq l-inter service working group ghal-lingwa tas-sinjali fl-iqsar żmien possibbli. Dan żgur huwa meħtieġ biex jissodisfa t-talbiet rilevanti li petizzjoni teħtieġ biex tippermetti li titressaq fil-lingwi tas-sinjali internazzjonali u nazzjonali użati fl-UE. Dan jagħmel id-dritt fundamentali għall-petizzjoni aktar aċċessibbli għall-utenti tal-lingwa tas-sinjali. Il-Parlament Ewropew għandu jmexxi bl-eżempju! .td_uid_3_605c713b75355_rand.td-a-rec-img{text-align:left}.td_uid_3_605c713b75355_rand.td-a-rec-img img{margin:0 auto 0 0}